ai4bharat/Pralekha huggingface dataset:
কেন্দ্রীয়মন্ত্রিসভা
ব্যাটারি এনার্জি স্টোরেজ সিস্টেম -এর উন্নতিতে ভায়াবিলিটি গ্যাপ ফান্ডিং প্রকল্পের অনুমোদন কেন্দ্রীয় মন্ত্রিসভার
এই প্রকল্পের অধীনে ২০৩০-৩১ সালের মধ্যে মোট ৪,০০০ মেগাওয়াট-ঘন্টা বিইএসএস রূপায়িত হবে
এই প্রকল্পের বন্টনকারী কোম্পানি এবং ব্যবহারকারীদের স্টোরেজ খরচ কমবে
নয়াদিল্লি, ৬ সেপ্টেম্বর ২০২৩
প্রধানমন্ত্রী শ্রী নরেন্দ্র মোদীর সভাপতিত্বে অনুষ্ঠিত কেন্দ্রীয় মন্ত্রিসভার বৈঠকে আজ ব্যাটারি এনার্জি স্টোরেজ সিস্টেম -এর উন্নতিতে ভায়াবিলিটি গ্যাপ ফান্ডিং  প্রকল্পে অনুমোদন দেওয়া হয়েছে। এই প্রকল্পে ২০৩০-৩১ সালের মধ্যে মোট ৪,০০০ মেগাওয়াট-ঘন্টা বিইএসএস রূপায়িত হবে। প্রকল্পের ৪০ শতাংশ আর্থিক সহায়তা আসবে মূলধনী ব্যয় হিসেবে। কেন্দ্রীয় সরকারের নেওয়া পরিবেশ উপযোগী এই পদক্ষেপ ব্যাটারির স্টোরেজ ব্যবস্থার খরচ কমানোর পাশাপাশি এর কার্যক্ষমতাও বাড়িয়ে দেবে।
পুনর্নবীকরণযোগ্য শক্তি যেমন সৌর ও বায়ুশক্তি দেশের মানুষের কাছে কম খরচে পৌঁছে দেওয়ার লক্ষ্যে এই প্রকল্প তৈরি করা হয়েছে। ৩,৭৬০ কোটি টাকার বাজেট সহায়তা সহ এই প্রকল্পের প্রাথমিক বরাদ্দ ধরা হয়েছে ৯,৪০০ কোটি টাকা। এই প্রকল্পের লক্ষ্য হল, প্রতি কিলোওয়াট-ঘন্টায় ব্যাটারির স্টোরেজ খরচ ৫.৫০ টাকা থেকে ৬.৬০ টাকার মধ্যে রাখা, যাতে দেশে চূড়ান্ত বিদ্যুৎ চাহিদার সময়ে পুনর্নবীকরণযোগ্য শক্তিকে সঞ্চিত রাখা যায়।
গ্রাহকদের কাছে এই প্রকল্পের সুবিধা পৌঁছে দিতে বিইএসএস প্রকল্পের ৮৫ শতাংশ বন্টনকারী কোম্পানিগুলিকে  দেওয়া হবে। এর ফলে, গ্রিডে পুনর্নবীকরণযোগ্য শক্তির সরবরাহ যেমন বাড়বে, তেমনি চূড়ান্ত সময়ে বিদ্যুতের অপচয়ও কম হবে।
টেন্ডার প্রক্রিয়ার মাধ্যমে গোটা প্রকল্প রূপায়িত হবে। ভারত সরকার পরিবেশ-বান্ধব, দূষণমুক্ত শক্তির উন্নয়নে অঙ্গীকারবদ্ধ এবং সেই লক্ষ্যে বিইএসএস প্রকল্প হাতে নেওয়া হয়েছে। এর ফলে, পুনর্নবীকরণযোগ্য শক্তির অগ্রগতি ত্বরান্বিত হবে। পাশাপাশি, ব্যাটারি স্টোরেজ ব্যবস্থায় পরিবর্তন আসবে, যা দেশের সমস্ত নাগরিককে এক উজ্জ্বল ভবিষ্যতের দিকে এগিয়ে নিয়ে যাবে।
(AC/MP/DM
মানবসম্পদবিকাশমন্ত্রক
জৈব শক্তির ওপর জৈব প্রযুক্তি দপ্তরের জাতীয় কর্মশালা
কলকাতা, ১৭ অক্টোবর, ২০১৯
খড়গপুরের ইন্ডিয়ান ইন্সটিটিউট অফ টেকনোলজি  ও পি কে সিনহা সেন্টার ফর বায়ো এনার্জি অ্যান্ড রিনিউএবেল-এর যৌথ উদ্যোগে ‘জৈব শক্তি’র ওপর কলকাতায় দু’দিনের জাতীয় কর্মশালার আয়োজন করা হয়েছে। বৃহস্পতিবার এই আলোচনা সভার সূচনা হয়। এই কর্মশালার মূল উদ্দেশ্যই হল দেশে প্রযুক্তিগত সমস্যার সমাধানসূত্র বার করা এবং জলবায়ু পরিবর্তন রোধ করে পরিচ্ছন্ন শক্তি উৎপদানের লক্ষ্যে পৌঁছানো। জৈব প্রযুক্তি দপ্তর- প্যান আইআইটি সেন্টার ফর বায়ো এনার্জি, ডিবিটি-আইসিজিইবি সেন্টার ফর বায়ো এনার্জি, ডিবিটি-আইওসিএল সেন্টার, ডিবিটি-টিইআরজে সেন্টার ফর বায়ো এনার্জি এবং ডিবিটি-আইসিটি সেন্টার ফর এনার্জি বায়োসায়েন্স এই আলোচনা সভায় অংশ নিয়েছিল। জৈব শক্তির ওপর গবেষণা এবং আগামীদিনে দেশে পুনর্নবীকরণ শক্তির ভবিষ্যৎ বিষয়ে আলোচনা করা হয় এই কর্মশালায়।
আইআইটি খড়গপুরের অধ্যাপক প্রফেসার সৈকত চক্রবর্তী এবং প্রফেসার মৃণাল কে মাইতি এই কর্শালায় গবেষক এবং পেশাদারি শিল্পোদ্যোগীদের মধ্যে দূরত্ব দূর করার ক্ষেত্রে বিজ্ঞান এবং প্রযুক্তির ব্যবহারের ওপর আলোকপাত করেন। এর পাশাপাশি জৈব শক্ত, জলবায়ু পরিবর্তন রোধের ওপরও বক্তব্য রাখেন তাঁরা।
দু-দিনের এই কর্মশালায় প্রধান অতিথি হিসেবে উপস্হিত ছিলেন আইআইটি মাদ্রাজের প্রাক্তন অধিকর্তা এম এস অনন্ত, কেন্দ্রীয় বিজ্ঞান ও প্রযুক্তি মন্ত্রক এবং জৈব প্রযুক্তি দপ্তরের প্রতিনিধিরা।
CG/SS/NS
(Visitor Counter : 14
কর্মী, জন-অভিযোগএবংপেনশনমন্ত্রক
লাল বাহাদুর শাস্ত্রী ন্যাশনাল অ্যাকাডেমি অফ অ্যাডমিনিস্ট্রেশন-এ প্রশিক্ষণ ও পাঠ্যসূচি
নতুন দিল্লি, ২৪ মার্চ, ২০২২
লাল বাহাদুর শাস্ত্রী ন্যাশনাল অ্যাকাডেমি অফ অ্যাডমিনিস্ট্রেশনে -এর পাঠ্যসূচি/ প্রশিক্ষণ মডিউলগুলি প্রয়োজনের পরিপ্রেক্ষিতে সময়ে সময়ে পরিবর্তন করা হয়ে থাকে। নিয়মিত পাঠ্যক্রমের পাশাপাশি এই প্রতিষ্ঠানে বিভিন্ন উপায়ে দেওয়া প্রশিক্ষণকে বর্তমান প্রেক্ষাপটের সঙ্গে প্রাসঙ্গিক করে তোলার চেষ্টা চালানো হয়।
এরই অঙ্গ হিসেবে এলবিএসএনএএ-তে প্রশিক্ষণ ও পাঠ্যসূচির ক্ষেত্রে অংশগ্রহণমূলক শিক্ষা এবং কর্মের কৌশল ব্যবহার করে প্রাথমিক অভিজ্ঞতার মাধ্যমে গ্রামীণ জীবনে আর্থ-সামাজিক বাস্তবতার বিষয় বোঝার উপর গুরুত্ব দেওয়া হয়েছে। এমনকি সীমান্ত এলাকায় পরীক্ষামূলক ও অভিজ্ঞতামূলক মডিউল, প্রতিরক্ষা বাহিনীর অগ্রবর্তী চৌকি ও সম্প্রদায় ভিত্তিক উন্নয়ন পরিদর্শনের ব্যবস্থা করা হয়েছে। গ্রাম পরিদর্শন ও জেলা ভিত্তিক প্রশিক্ষণের সময় সমাজের সুবিধাবঞ্চিত সম্প্রদায়ের সদস্যদের সঙ্গে পারস্পরিক আলোচনা থেকে শেখার উপর জোর দেওয়া হয়েছে। এমনকি প্রশিক্ষণার্থীদের আরও ভাল অন্তর্দৃষ্টি গড়ে তোলা এবং শেখার জন্য বর্তমান আর্থ-সামাজিক সমস্যাগুলির সঙ্গে সম্পর্কিত প্রকল্পগুলি গ্রহণের বিষয়ে উৎসাহিত করা হয়েছে। হিমালয়ের অভ্যন্তরীণ অংশে সপ্তাহব্যাপী ভ্রমণের মাধ্যমে দেশের সমৃদ্ধ প্রাকৃতিক ঐতিহ্য এবং পরিবেশের প্রতি সংবেদনশীল গড়ে তোলার ব্যবস্থা করা হয়েছে।
রাজ্যসভায় আজ লিখিত উত্তরে এই তথ্য জানিয়েছেন কর্মীবর্গ, গণঅভিযোগ ও পেনশন এবং প্রধানমন্ত্রী দপ্তরের প্রতিমন্ত্রী ডাঃ জিতেন্দ্র সিং।
CG/SS/SKD/
(Visitor Counter : 68
প্রধানমন্ত্রীরদপ্তর
গুজরাটি নববর্ষে জনগণকে প্রধানমন্ত্রীর শুভেচ্ছা
নয়াদিল্লি, ০৮ নভেম্বর, ২০১৮
প্রধানমন্ত্রী শ্রী নরেন্দ্র মোদী গুজরাটি নববর্ষ উপলক্ষে গুজরাটবাসীদের শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “গুজরাটের সব মানুষকে নববর্ষের শুভেচ্ছা। আসন্ন বছরটি আপনাদের সকলের যাবতীয় প্রত্যাশা পূরণ করুক। প্রত্যেকেই সুস্থ এবং খুশি থাকুন। সাল মুবারক”।
CG/BD/SB…
(Visitor Counter : 80
ক্রেতা, খাদ্যএবংগণবন্টনমন্ত্রক
২০২১-২২ খরিফ বিপণন মরশুমে  ৭৪১.৬২ লক্ষ মেট্রিক টন ধান সংগ্রহ
ন্যূনতম সহায়ক মূল্য হিসেবে পশ্চিমবঙ্গ সহ আরও কয়েকটি রাজ্যের ১০৫.১৪ লক্ষ কৃষককে ১ লক্ষ ৪৫ হাজার ৩৫৮ কোটি ১৩ লক্ষ টাকা মেটানো হয়েছে
নয়াদিল্লি, ২৮ মার্চ, ২০২২
২০২১-২২ খরিফ বিপণন মরশুমে বিগত বছরগুলির মতো এবারও ন্যূনতম সহায়ক মূল্যে ধান সংগ্রহ প্রক্রিয়া মসৃণভাবে এগিয়ে চলেছে। আলোচ্য মরশুমে ২৭ মার্চ পর্যন্ত পশ্চিমবঙ্গ সহ গুজরাট, আসাম, হরিয়ানা, হিমাচল প্রদেশ, জম্মু ও কাশ্মীর, ঝাড়খন্ড, উত্তরাখন্ড, তেলেঙ্গানা, কর্ণাটক, বিহার, ওডিশা প্রভৃতি রাজ্য ও কেন্দ্রশাসিত অঞ্চল থেকে ৭৪১ লক্ষ ৬২ হাজার মেট্রিক টন ধান সংগ্রহ করা হয়েছে। ন্যূনতম সহায়ক মূল্যে এই ধান সংগ্রহ বাবদ কৃষকদের ১ লক্ষ ৪৫ হাজার ৩৫৮ কোটি ১৩ লক্ষ টাকা মেটানো হয়েছে।
মন্ত্রকের পরিসংখ্যান অনুযায়ী, আলোচ্য মরশুমে ২৭ মার্চ পর্যন্ত পশ্চিমবঙ্গ থেকে ১৬ লক্ষ ৩ হাজার ৩৮৭ মেট্রিক টন ধান সংগ্রহ করা হয়েছে। এই ধান সংগ্রহ বাবদ রাজ্যে ৬ লক্ষ ৪৩ হাজার ৪০১ জন কৃষক লাভবান হয়েছেন এবং তাঁদের ন্যূনতম সহায়ক মূল্য বাবদ ৩ হাজার ১৪২ কোটি ৬৪ লক্ষ টাকা মেটানো হয়েছে।
CG/BD/SB
(
স্বাস্থ্যওপরিবারকল্যাণমন্ত্রক
দেশে প্রাথমিক স্বাস্থ্য পরিষেবার মানোন্নয়নে ভারত ও এশীয় উন্নয়ন ব্যাঙ্কের মধ্যে ৩০০ মিলিয়ন মার্কিন ডলারের চুক্তি স্বাক্ষর
নয়াদিল্লি, ২৪ নভেম্বর, ২০২১
পশ্চিমবঙ্গ সহ দেশের ১৩টি রাজ্যের শহরাঞ্চলে সুসংহত প্রাথমিক স্বাস্থ্য পরিষেবার মানোন্নয়নে গতকাল ভারত সরকার ও এশীয় উন্নয়ন ব্যাঙ্কের  মধ্যে ৩০০ মিলিয়ন মার্কিন ডলারের চুক্তি স্বাক্ষর হয়েছে। এর ফলে, রাজ্যগুলির ৫ কোটিরও বেশি বস্তিবাসী সহ ২৫ কোটি ৬০ লক্ষেরও বেশি শহরবাসী লাভবান হবেন।
চুক্তিপত্রে স্বাক্ষর করেন অর্থ মন্ত্রকের অর্থনৈতিক বিষয়ক দপ্তরের অতিরিক্ত সচিব শ্রী রজত কুমার মিশ্র এবং এশীয় উন্নয়ন ব্যাঙ্কের ভারতে নিযুক্ত নির্দেশক মিঃ তাকেও কোনিশি। চুক্তি স্বাক্ষরের পর শ্রী মিশ্র বলেন, দেশে প্রাথমিক স্বাস্থ্য ব্যবস্থার মানোন্নয়নের লক্ষ্যে এই চুক্তি আয়ুষ্মান ভারত স্বাস্থ্য মিশন ও রোগী কল্যাণ কেন্দ্র, প্রধানমন্ত্রী আত্মনির্ভর স্বাস্থ্য ভারত যোজনার মতো উদ্যোগগুলিকে সাহায্য করবে। একই সঙ্গে, শহরাঞ্চলে পিছিয়ে পড়া শ্রেণীর মানুষের কাছেও গুণগতমানের প্রাথমিক স্বাস্থ্য পরিষেবা পৌঁছে দেওয়া সম্ভব হবে।
উল্লেখ করা যেতে পারে, ২০১৮’তে আয়ুষ্মান ভারত কর্মসূচির সূচনা হয়। উদ্দেশ্য ছিল, সর্বজনীন স্বাস্থ্য পরিষেবার লক্ষ্য পূরণ করা। কোভিড-১৯ মহামারী দেশের স্বাস্থ্য ব্যবস্থায় অতিরিক্ত চাপ বাড়িয়েছে। এই প্রেক্ষিতে সরকার গত অক্টোবর মাসে প্রধানমন্ত্রী আয়ুষ্মান ভারত স্বাস্থ্য পরিকাঠামো মিশন শুরু করে। এই মিশনের উদ্দেশ্য, ভবিষ্যতে মহামারীর মতো এবং আপৎকালীন পরিস্থিতি মোকাবিলায় প্রস্তুতি গ্রহণে দীর্ঘমেয়াদী-ভিত্তিতে রণকৌশল প্রণয়ন করা।
ভারতের স্বাস্থ্য ব্যবস্থায় কোভিড মহামারীর ফলে যে চ্যালেঞ্জ দেখা দিয়েছে, তার প্রেক্ষিতে কোভিড-১৯ ব্যতীত প্রাথমিক স্বাস্থ্য পরিষেবা পৌঁছে দেওয়া জরুরি হয়ে উঠেছে। প্রাতিষ্ঠানিক কাঠামোকে মজবুত করা, শহরাঞ্চলীয় স্বাস্থ্য ব্যবস্থার সুদক্ষ পরিচালনা সহ জাতীয়, রাজ্যস্তরের পাশাপাশি, পৌর এলাকায় স্বাস্থ্য পরিষেবার ক্ষেত্রে ঘাটতি দূর করতে সরকারের প্রয়াসগুলির প্রশংসা করেন মিঃ কোনিশি।
পশ্চিমবঙ্গ সহ অন্ধ্রপ্রদেশ, আসাম, ছত্তিশগড়, গুজরাট, হরিয়ানা, ঝাড়খন্ড, কর্ণাটক, মধ্যপ্রদেশ, মহারাষ্ট্র, রাজস্থান, তামিলনাডু ও তেলেঙ্গানায় প্রাথমিক স্বাস্থ্য পরিষেবার মানোন্নয়নে এই কর্মসূচি রূপায়িত হবে। এছাড়াও, এশীয় উন্নয়ন ব্যাঙ্কের জাপান তহবিল থেকে কারিগরি সহায়তার জন্য আরও ২ মিলিয়ন মার্কিন ডলার দেওয়া হবে। এই অর্থ দারিদ্র্য দূরীকরণের পাশাপাশি, স্বাস্থ্য পরিষেবা ব্যবস্থায় গৃহীত কর্মসূচি রূপায়ণ ও সমন্বয়-সাধন, দক্ষতা বৃদ্ধি, উদ্ভাবন, জ্ঞানের আদান-প্রদান এবং সেরা পন্থা-পদ্ধতিগুলি প্রয়োগে খরচ করা হবে।
CG/BD/SB
(Visitor Counter : 82
প্রধানমন্ত্রীরদপ্তর
শ্রী আইয়া বৈকুন্ড স্বামীকালের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ১২ মার্চ, ২০২৩
শ্রী আইয়া বৈকুন্ড স্বামীকালের জন্মবার্ষিকীতে প্রধানমন্ত্রী শ্রী নরেন্দ্র মোদী আজ শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “শ্রী আইয়া বৈকুন্ড স্বামীকালের জন্মবার্ষিকীতে শ্রদ্ধার্ঘ্য। তিনি অপরের সেবায় আত্মনিয়োগ করেছিলেন এবং অন্তর্ভুক্তিমূলক ও ন্যায়পরায়ণ সমাজ গঠনের জন্য কাজ করেছেন। অবহেলিতদের সশক্তি প্রদানেও তিনি বহুবিধ উদ্যোগ নেন। সব প্রজন্মের মানুষকেই তাঁর চিন্তাভাবনা অনুপ্রেরণা যোগায়”।
PG/AB/SB
(
স্বরাষ্ট্র মন্ত্রক
কেন্দ্রীয় স্বরাষ্ট্র এবং সমবায় মন্ত্রী শ্রী অমিত শাহ রাজ্য দুর্যোগ মোকাবিলা ত্রাণ তহবিল এর কেন্দ্রীয় ভাগের দ্বিতীয় কিস্তির অর্থ মঞ্জুর করেছেন
নতুন দিল্লি, ১ অক্টোবর, ২০২১
কেন্দ্রীয় সরকার গত ২৫ সেপ্টেম্বর একটি নির্দেশ জারি করে, রাজ্য দুর্যোগ মোকাবিলা ত্রাণ তহবিল এর আওতায় সহায়তার বিষয় এবং নিয়মাবলী সংশোধন করে কোভিড-১৯ আক্রান্তের জেরে মৃতের আত্মীয়-স্বজনকে অর্থিক সহায়তা প্রদানের ব্যবস্থা করেছে।দেশের শীর্ষ আদালতের নির্দেশ মত গত ১১ সেপ্টেম্বর জাতীয় বিপর্যয় মোকাবিলা কর্তৃপক্ষ এর জারি করা নির্দেশিকাগুলি মেনে এসডিআরএফ-এর নিয়মাবলীতে এই পরিবর্তন নিয়ে আসা হয়।
মোদী সরকারের এই পদক্ষেপ রাজ্য সরকারগুলিকে তাদের এসডিআরএফ- এ পর্যাপ্ত তহবিল পেতে সাহায্য করবে। কেন্দ্রীয় স্বরাষ্ট্র এবং সমবায় মন্ত্রী শ্রী অমিত শাহ ২৩ টি রাজ্যে এসডিআরএফ-এ কেন্দ্রীয় ভাগের দ্বিতীয় কিস্তির অগ্রিম ৭,২৭৪.৪০ কোটি টাকা মঞ্জুর করেছেন।এর মধ্যে ৫ টি রাজ্য ইতিমধ্যেই দ্বিতীয় কিস্তির ১৫৯৯.২০ কোটি টাকা পেয়েছে।এর ফলে রাজ্য সরকারগুলির হাতে তাদের ভাগের অর্থ সহ এসডিআরএফ-এ ২৩১৮৬.৪০ কোটি টাকা থাকবে।এতে সহজেই কোভিড-১৯ আক্রান্তের জেরে মৃতের আত্মীয়-স্বজনকে অর্থিক সহায়তা ও অন্যান্য দুর্যোগ মোকাবিলায় ত্রাণ প্রদান করা সম্ভব হবে।
CG/SS/RAB
(
প্রতিরক্ষামন্ত্রক
উপকূল-ভিত্তিক অ্যান্টি-শিপ মিসাইল ব্যবস্থাপনা রপ্তানির জন্য ফিলিপিন্সের সঙ্গে ব্রহ্মোস-এর চুক্তি স্বাক্ষর
নয়াদিল্লি, ২৮ জানুয়ারি, ২০২২
ফিলিপিন্সে উপকূল-ভিত্তিক অ্যান্টি-শিপ মিসাইল ব্যবস্থাপনা সরবরাহের জন্য আজ ব্রহ্মোস অ্যারোস্পেস প্রাইভেট লিমিটেড ফিলিপিন্সের জাতীয় প্রতিরক্ষা দপ্তরের সঙ্গে একটি চুক্তি স্বাক্ষর করেছে। দেশের প্রতিরক্ষা গবেষণা ও উন্নয়ন সংস্থার যৌথ উদ্যোগ সংস্থা হ’ল ব্রহ্মোস অ্যারোস্পেস প্রাইভেট লিমিটেড। গুরুত্বপূর্ণ প্রতিরক্ষা সরঞ্জাম রপ্তানির বিষয়ে প্রচারের জন্য কেন্দ্রীয় সরকারের অন্যতম গুরুত্বপূর্ণ পদক্ষেপ হ’ল এই চুক্তি।
CG/SS/SB
(Visitor Counter : 151
প্রধানমন্ত্রীরদপ্তর
জাতীয় এমএসএমই পুরস্কার ২০২৩ – এর মনোনয়ন পেশের আহ্বান প্রধানমন্ত্রীর
নয়াদিল্লি, ২৯ এপ্রিল, ২০২৩
প্রধানমন্ত্রী শ্রী নরেন্দ্র মোদী জাতীয় এমএসএমই পুরস্কার ২০২৩ – এর মনোনয়ন পেশের জন্য আহ্বান জানিয়েছেন।
ক্ষুদ্র, অতিক্ষুদ্র মাঝারি শিল্পোদ্যোগ মন্ত্রকের এক ট্যুইটের প্রত্যুত্তরে প্রধানমন্ত্রী বলেছেন, “এমএসএমই ক্ষেত্রে একটি উৎসাহব্যঞ্জক উদ্যোগ, যা সম্পদ সৃষ্ট করছে এবং আমাদের অগ্রগতির ক্ষেত্রে অবদান রেখে চলেছে”।
PG/MP/SB
(
রেলমন্ত্রক
ট্রেনের গতিপথ চিহ্নিত করতে ভারতীয় রেল নতুন প্রযুক্তি ব্যবহার করছে
নয়াদিল্লি, ২৩ সেপ্টেম্বর, ২০২২
ইসরো-র সঙ্গে যৌথ সহযোগিতায় তৈরি রিয়েল টাইম ট্রেন ইনফরমেশন সিস্টেম  লোকোমোটিভগুলিতে লাগানো হচ্ছে। এর ফলে স্টেশনে ট্রেন আসা ও ছেড়ে যাওয়ার সময় অথবা স্টেশনে না থেমে চলে যাওয়ার সময় সম্পর্কিত সঠিক তথ্য এই যন্ত্রের মাধ্যমে পাওয়া যাবে। কন্ট্রোল অফিস অ্যাপ্লিকেশন  সিস্টেমে সেই ট্রেনগুলির কন্ট্রোল চার্টে সেগুলি স্বয়ংক্রিয়ভাবে ধরা যাবে।
প্রত্যেক ৩০ সেকেন্ড অন্তর পর্যায়ক্রমে আরটিআইএস আপডেট দেবে। এর ফলে, ট্রেন কোথায় রয়েছে এবং কি গতিতে যাচ্ছে তার সমস্ত কিছুই যান্ত্রিক পদ্ধতির মাধ্যমে নির্ধারণ করা সম্ভব হবে।
আরটিআইএস যন্ত্রটি ২,৭০০টি লোকোমোটিভে ২১টি বৈদ্যুতিক লোকোশেডে স্থাপন করা হয়েছে। দ্বিতীয় পর্যায়ে আরও ৬ হাজার লোকোমোটিভ এবং ৫০টি লোকো শেডে আরটিআইএস-এর সাহায্যে ইসরো-র ‘স্যাটকম’ হাব ব্যবহার করা হবে। বর্তমানে, প্রায় ৬,৫০০টি লোকোমোটিভ থেকে জিপিএস ফিড সরাসরি কন্ট্রোল অফিস অ্যাপ্লিকেশনে  দেওয়া হচ্ছে৷ এটি সিওএ এবং এনটিইএস-এর সমন্বয়ের মাধ্যমে ট্রেনের স্বয়ংক্রিয় চার্ট এবং যাত্রীদের রিয়েল টাইম তথ্য দিতে পারবে।
(PG/AB/DM
বিজ্ঞানওপ্রযুক্তিমন্ত্রক
সিএসআইআর-সিএফটিআরআই-এর প্রোটিন সমৃদ্ধ বিস্কুট কোভিড-১৯ রোগীদের কাছে পৌঁছে দেওয়া হলো
নতুন দিল্লি, ১৮ এপ্রিল, ২০২০
মাইসুরের সিএসআইআর-সেন্ট্রাল ফুড টেকনোলজিকাল রিসার্চ ইনস্টিটিউট  দিল্লির অল ইন্ডিয়া ইনস্টিটিউট অফ মেডিকেল সায়েন্সে -এইমস হাসপাতালে চিকিৎসাধীন করোনো রোগীদের জন্য উচ্চ প্রোটিন সমৃদ্ধ বিস্কুট সরবরাহ করেছে।
সিএফটিআরআই রোগীদের সরবরাহের জন্য এইমসের ডায়েটিক্স বিভাগকে ৫০০কেজি উচ্চ প্রোটিন সমৃদ্ধ বিস্কুট এবং ৫০০ কেজি উচ্চ প্রোটিন যুক্ত শুকনো জাতীয় হালকা ধরণের বিস্কুট সরবরাহ করেছে। এইমস ইনস্টিটিউটের কর্মকর্তাদের অনুরোধে এই বিস্কুট সরবরাহ করা হয়েছে।
বিস্কুটগুলিতে ১৪% প্রোটিন রয়েছে, যখন সাধারণ বিস্কুটে প্রায় ৮-৯% প্রোটিন থাকে। “প্রোটিন সমৃদ্ধ এই বিস্কুট রোগীদের শরীরে প্রয়োজনীয় প্রোটিন সরবরাহ করবে”, সিএসআইআর-সিএফটিআরআইয়ের ধিকর্তা ডাঃ কেএসএমএস রাঘাভারাও এ কথা বলেছেন।
এইমসের মুখ্য ডায়েটিশিয়ান ডাঃ পারমিত কৌর বলেছেন মাইসুরেরে সিএসআইআর-সিএফটিআরআই বিজ্ঞানীরা 'এফএসএসএআই' বিধি মেনে এই বিস্কুট তৈরি করেছেন। হাসপাতালে চিকিৎসাধীন কোভিড রোগীদের রুটিন ডায়েটে অন্যান্য খাবারের সাথে এই বিস্কুট খেতে পারেন ।
বিস্কুট তৈরিতে উপাদানগুলি হল - গমের আটা, মায়দা, চিনি, হাইড্রোজেনেটেড ফ্যাট, সয়া ময়দা, প্রোটিন যুক্ত ছোলা, সয়া প্রোটিন, দুধের সলিডস, গ্লুকোজ, আইএনএস ৫০০I এবং আইএনএস ৫০৩II এজেন্ট এবং নুন। এক একটি ১০০-গ্রাম বিস্কুট প্যাকেটে শক্তির পরিমাণ ৪০০ কিলোক্যালরি ।
সিএসআইআর-সিএফটিআরআই দ্বারা তৈরি বিস্কুটগুলির ফর্মুলাকে কাজে লাগিয়ে এবার ব্যবসায়িক ভিত্তিতে উত্তরপ্রদেশের নয়ডার সেভেন সি প্রাইভেট লিমিটেড এই ধরনের বিস্কুট তৈরি করবে।
(CG/SS
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ৬ই অক্টোবর, ২০২১
দেশজুড়ে টিকাকরণ অভিযানে এ পর্যন্ত ৯২ কোটি ১৭লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১৮,৮৩৩ জন ।
মোট সংক্রমিতের ১%র কম, মাত্র ০.৭৩% এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ২লক্ষ ৪৬হাজার ৬শো ৮৭জন।
বর্তমানে কোভিড মুক্ত হওয়ার হার ৯৭.৯৪%।
গত চব্বিশ ঘন্টায় আরোগ্য লাভ করেছেন ২৪হাজার ৭শো ৩০জন।
সারা দেশে এ পর্যন্ত মোট সুস্থ হয়েছেন ৩ কোটি ৩১ লক্ষ ৭৫হাজার ৬৫৬ জন।
সাপ্তাহিক সংক্রমিতের হার ১০৩ দিন ধরে ৩ শতাংশের নিচে রয়েছে, বর্তমানে ১.৬৮%।
দৈনিক সংক্রমিতের হার গত ৩৭ দিন ধরে ৩ শতাংশের কম, আজ এই হার ১.৩৪%।
মোট নমুনা পরীক্ষা হয়েছে ৫৭কোটি ৬৮লক্ষ।
CG/CB/
(Visitor Counter : 107
রেলমন্ত্রক
চিত্তরঞ্জন লোকোমোটিভ ওয়ার্কস তেজস এক্সপ্রেসের জন্য ঘন্টায় ১৬০ বেগে যেতে পারে এরকম ইঞ্জিন তৈরি করেছে
কলকাতা, ২রা অক্টোবর, ২০২০
চিত্তরঞ্জন লোকোমোটিভ ওয়ার্কস নির্মিত পুশ-পুল অপারেশন্সের জন্য প্রথম ব্যাচের তেজস এক্সপ্রেসের দুটি ইঞ্জিনের আজ যাত্রার সূচনা করা হয়েছে। অ্যারোডায়নামিক্যালি অর্থাৎ বাতাস ভেদ করে যাবার সময় যাতে দক্ষ ভাবে উচ্চ গতিতে যাত্রীবাহী রেল নিয়ে এই ইঞ্জিন যেতে পারে সেভাবে এই ডব্লুএপি-৫ সিরিজের ইঞ্জিন দুটি  তৈরি করা হয়েছে।
সি এল ডব্লু-এর জেনারেল ম্যানেজার শ্রী প্রবীণ কুমার মিশ্র সংস্থার পদস্থ আধিকারিক ও কর্মীদের উপস্থিতিতে তেজস এক্সপ্রেসের জন্য তৈরি এই ইঞ্জিনগুলির যাত্রার সূচনা করেন।
ছয়হাজার অশ্বশক্তি ক্ষমতা সম্পন্ন এই ইঞ্জিনগুলির মধ্যে আইজিবিটি ভিত্তিক পরিচালন ব্যবস্থা রয়েছে, এগুলি ঘন্টায় সর্বোচ্চ ১৬০ কিলোমিটার বেগে ছুটতে পারে। অধ্যাধুনিক প্রযুক্তি সম্পন্ন ড্রাইভার কেবিনের মধ্যে কম্পোজিট কনভার্টার রয়েছে। এর ফলে ট্রেনের কামরা বা রান্নার কামরায় আলাদাভাবে ডিজেল চালিত জেনারেটর রাখার প্রয়োজন নেই।
ইঞ্জিনগুলি নিঃশব্দে পরিবেশকে দূষিত না করেই ট্রেনকে নিয়ে যাবে। পরিবেশ বান্ধব এই ইঞ্জিনগুলি জ্বালানী সাশ্রয়ী। এগুলি রক্ষণাবেক্ষণে বেশী সময় লাগেনা। ফলে শান্টিং-এ বেশী সময় ব্যয় হবে না। ভারতীয় রেলের মর্যাদা পূর্ণ প্রথম সারির ট্রেন চালানোর কাজে এই ইঞ্জিনগুলি ব্যবহার হবে।
CG/CB
(Visitor Counter : 20
অর্থমন্ত্রক
জুন মাসে জিএসটি বাবদ রাজস্ব সংগ্রহ; আলোচ্য মাসে রাজস্ব সংগ্রহের পরিমাণ ৯০ হাজার ৯১৭ কোটি টাকা
নয়াদিল্লি, ০১ জুলাই, ২০২০
চলতি বছরের জুন মাসে জিএসটি বাবদ রাজস্ব সংগ্রহের পরিমাণ দাঁড়িয়েছে ৯০ হাজার ৯১৭ কোটি টাকা। এর মধ্যে সিজিএসটি বাবদ রাজস্বের পরিমাণ ১৮ হাজার ৯৮০ কোটি টাকা, এসজিএসটি বাবদ রাজস্বের পরিমাণ ২৩ হাজার ৯৭০ কোটি টাকা। আইজিএসটি বাবদ রাজস্ব সংগ্রহের পরিমাণ ৪০ হাজার ৩০২ কোটি টাকা  এবং সেস বাবদ রাজস্ব সংগ্রহ হয়েছে ৭ হাজার ৬৬৫ কোটি টাকা ।
কেন্দ্রীয় সরকার রাজ্যগুলির সঙ্গে নিয়মিত দাবি-দাওয়া মেটানোর উপায় হিসাবে আইজিএসটি থেকে সিজিএসটি বাবদ ১৩ হাজার ৩২৫ কোটি টাকা এবং এসজিএসটি বাবদ ১১ হাজার ১১৭ কোটি টাকা দাবি-দাওয়া মিটিয়েছে। এর ফলে, জুন মাসে দাবি-দাওয়া মেটানোর পর কেন্দ্রীয় সরকারের রাজস্ব সংগ্রহের পরিমাণ দাঁড়িয়েছে সিজিএসটি বাবদ ৩২ হাজার ৩০৫ কোটি টাকা এবং এসজিএসটি বাবদ ৩৫ হাজার ২৭ কোটি টাকা।
আলোচ্য মাসে জিএসটি-র রাজস্ব সংগ্রহের পরিমাণ গত বছরের ঐ একই মাসের তুলনায় ছিল ৯১ শতাংশ। কোভিড-১৯ মহামারীর দরুণ চলতি অর্থবর্ষে রাজস্ব সংগ্রহের ওপর প্রভাব পড়েছে। প্রথমত, মহামারীর ফলে আর্থিক মন্দা এবং দ্বিতীয়ত, রিটার্ন দাখিলের ক্ষেত্রে ছাড় তথা প্রদেয় কর মেটাতে বাড়তি সময় বরাদ্দের দরুণ রাজস্ব সংগ্রহের ওপর প্রভাব প্রতিফলিত হয়েছে। অবশ্য, গত তিন মাসে জিএসটি বাবদ রাজস্ব সংগ্রহে কিছুটা অগ্রগতি হয়েছে। গত এপ্রিল মাসে জিএসটি সংগ্রহের পরিমাণ ছিল ৩২ হাজার ২৯৪ কোটি টাকা, মে মাসে ৬২ হাজার ৯ কোটি টাকা এবং চলতি অর্থবর্ষের প্রথম তিন মাসে রাজস্ব সংগ্রহের পরিমাণ ৫৯ শতাংশে পৌঁছেছে। অবশ্য, মে মাসে রিটার্ন দাখিলের ক্ষেত্রে সময়সীমা বাড়ানোর ফলে করদাতাদের একটা বিরাট অংশ তাঁদের বকেয়া জমা করবেন বলে মনে করা হচ্ছে।
গত এপ্রিল মাসে জিএসটি সংগ্রহের রাজ্য-ভিত্তিক যে তথ্য প্রকাশিত হয়েছে, তাতে দেখা যাচ্ছে – পশ্চিমবঙ্গে গত বছরের জুন মাসে জিএসটি সংগ্রহের পরিমাণ ৩ হাজার ৫১৪ কোটি টাকা থেকে এ বছরের জুন মাসে ১১ শতাংশ কমে হয়েছে ৩ হাজার ১২৮ কোটি টাকা। সার্বিকভাবে, সারা দেশে রাজস্ব সংগ্রহের পরিমাণ গত বছরের এপ্রিল মাসের তুলনায় এ বছর এপ্রিল মাসে সংগ্রহের পরিমাণ ৩ শতাংশ কমেছে।
(CG/BD/SB
নির্বাচনকমিশন
রাজনৈতিক দলগুলি এখন থেকে নির্বাচন কমিশনে অনলাইনে হিসাব জমা দিতে পারবে, কমিশন তিন ধরনের রিপোর্ট জমা দেওয়ার জন্য একটি ওয়েব-পোর্টাল খুলেছে – অনুদান রিপোর্ট, অডিট করা বার্ষিক হিসাব এবং নির্বাচনী ব্যয় সংক্রান্ত বিবৃতি
নতুন দিল্লি, ৩ জুলাই, ২০২৩
এবার থেকে রাজনৈতিক দলগুলি অনলাইনে নির্বাচন কমিশনে তাদের হিসাব জমা দিতে পারবে। এই  নতুন ওয়েব-পোর্টালটি চালু করা হয়েছে অনুদান রিপোর্ট, অডিট করা বার্ষিক হিসাব এবং নির্বাচনী ব্যয় সংক্রান্ত বিবৃতি জমা দেওয়ার সুবিধার জন্য। জন প্রতিনিধিত্ব আইন ১৯৫১ এবং গত কয়েক বছরে সময়ে সময়ে কমিশন প্রকাশিত স্বচ্ছতা সংক্রান্ত নির্দেশিকা অনুযায়ী এই আর্থিক বিবৃতি নির্বাচন কমিশন / রাজ্য / কেন্দ্রশাসিত অঞ্চলের মুখ্য নির্বাচনী আধিকারিকের কাছে জমা দিতে হবে রাজনৈতিক দলগুলিকে।
সব রাজনৈতিক দলকে চিঠিতে ভারতের নির্বাচন কমিশন জানিয়েছে, এই সুবিধা তৈরি করা হয়েছে দুটি উদ্দেশ্য নিয়ে : প্রথমত, রাজনৈতিক দলগুলির সরাসরি রিপোর্ট ফাইল করার অসুবিধা দূর করতে এবং দ্বিতীয়ত, নির্ধারিত ফর্মাটে যাতে সময় মতো আর্থিক বিবৃতি জমা দেওয়া নিশ্চিত হয়। অনলাইনে তথ্য পাওয়া গেলে আশা করা যায় স্বচ্ছতা বৃদ্ধি পাবে। চিঠিতে নির্বাচন কমিশন রাজনৈতিক দলগুলির গুরুত্বপূর্ণ অবস্থানের উল্লেখ করেছে এবং জোর দিয়ে বলেছে, গণতান্ত্রিক কার্যকলাপের রীতিনীতি মেনে চলা, নির্বাচনী প্রক্রিয়ায় স্বচ্ছতা বজায় রাখা বিশেষ করে আর্থিক বিষয়কে প্রকাশ্যে আনা রাজনৈতিক দলগুলির কর্তব্যের মধ্যে পড়ে।।
অনলাইন পোর্টালে মেসেজের মাধ্যমে নিবন্ধিকৃত মোবাইল নম্বরে এবং রাজনৈতিক দলগুলির স্বীকৃত প্রতিনিধিদের নিবন্ধিকৃত ই-মেলে রিমাইন্ডার পাঠানোর ব্যবস্থা আছে, যাতে জমা দেওয়ার শেষ তারিখটি গোচরে আনা যায়। গ্রাফিক্স সহ একটি সার্বিক নির্দেশিকা এবং প্রশ্নোত্তরের ধাঁচে জিজ্ঞাস্য সব বিষয় রাজনৈতিক দলগুলিকে পাঠিয়ে দেওয়া হয়েছে, যেখানে অনলাইন মডিউল এবং অনলাইনে রিপোর্ট ফাইল করার বিস্তারিত বিবরণ দেওয়া আছে। অনলাইন ফাইলিং সম্পর্কে আরও জানাতে নির্বাচন কমিশন বিভিন্ন রাজনৈতিক দলগুলির দ্বারা মনোনীত নির্দিষ্ট ব্যক্তিকে হাতে-কলমে প্রশিক্ষণ দেওয়ারও ব্যবস্থা করবে।
যে সমস্ত রাজনৈতিক দলগুলি অনলাইন মোডে আর্থিক হিসাব জমা দিতে ইচ্ছুক নয়, তাদের লিখিতভাবে কমিশনকে অনলাইনে জমা না দেওয়ার কারণ জানাতে হবে। তারা রিপোর্টের হার্ড কপি সিডি/পেনড্রাইভ সহ নির্ধারিত ফরম্যাটে জমা দিতে পারবে। কমিশনের তরফে অনলাইনে এইসব রিপোর্ট প্রকাশ করা হবে এবং কী কারণে কোনো দল অনলাইনে আর্থিক বিবৃতি ফাইল করতে পারেনি সেই কারণ জানিয়ে লেখা চিঠিটিও প্রকাশ করা হবে।
CG/AP/SKD/ ReleaseID: 1937050 / 03 July, 2023/ W 372
(Visitor Counter : 62
সড়কপরিবহণওমহাসড়কমন্ত্রক
মেয়াদ উত্তীর্ণ ড্রাইভিং লাইসেন্স এবং গাড়ির রেজিস্ট্রেশনের বৈধতা ৩০শে জুন পর্যন্ত বৃদ্ধি
নয়াদিল্লি, ৩১ মার্চ, ২০২০
কেন্দ্রীয় সড়ক পরিবহণ ও মহাসড়ক মন্ত্রক গত পয়লা ফেব্রুয়ারি মেয়াদ উত্তীর্ণ হয়ে যাওয়া ড্রাইভিং লাইসেন্স, পারমিট এবং গাড়ির রেজিস্ট্রেশন সংক্রান্ত নথিপত্রের বৈধতা বাড়িয়ে আগামী ৩০শে জুন পর্যন্ত করেছে। মন্ত্রকের পক্ষ থেকে সমস্ত রাজ্য ও কেন্দ্রশাসিত অঞ্চলগুলিকে জারি করা এক নির্দেশিকায় একথা জানানো হয়েছে।
দেশ জুড়ে লকডাউন চলাকালীন সময়ে সাধারণ মানুষ বিভিন্ন ধরনের মোটরগাড়ির নথিপত্রের বৈধতা পুনর্নবীকরণে সমস্যার সম্মুখীন হচ্ছেন। এর পাশাপাশি, সরকারি পরিবহণ কার্যালয়গুলিও লকডাউনের জন্য বন্ধ রয়েছে। এই বিষয়গুলিকে বিবেচনায় রেখেই মন্ত্রক মেয়াদ উত্তীর্ণ ড্রাইভিং লাইসেন্স এবং গাড়ির রেজিস্ট্রেশনের বৈধতা আগামী ৩০শে জুন পর্যন্ত বাড়ানোর সিদ্ধান্ত নিয়েছে।
মন্ত্রকের পক্ষ থেকে সমস্ত রাজ্যকে এই নির্দেশিকা অক্ষরে অক্ষরে পালন করার অনুরোধ জানানো হয়েছে, যাতে সাধারণ মানুষের পাশাপাশি, পরিবহণ পরিষেবা প্রদানকারীদের অত্যাবশ্যক পণ্য সরবরাহের ক্ষেত্রে কোনও রকম সমস্যার সম্মুখীন হতে না নয়।
(CG/BD/SB
অর্থমন্ত্রক
কেন্দ্রীয় অর্থ মন্ত্রক আটটি রাজ্যে ২,৯০৩ কোটি ৮০ লক্ষ টাকা মূলধনী খাতে ব্যয় অনুমোদন করেছে
নয়াদিল্লি, ২৫ সেপ্টেম্বর, ২০২১
কেন্দ্রীয় অর্থ মন্ত্রকের ব্যয়বরাদ্দ দপ্তর ২০২১-২২-এর মূলধনী খাতে ব্যয়ের জন্য রাজ্যগুলিকে বিশেষ সহায়তা কর্মসূচির মাধ্যমে আটটি রাজ্যে ২,৯০৩ কোটি ৮০ লক্ষ টাকা মূলধনী খাতে ব্যয়ে অনুমোদন করেছে। এছাড়াও মন্ত্রক বিহার, ছত্তিশগড়, হিমাচল প্রদেশ, মধ্যপ্রদেশ, মহারাষ্ট্র, পাঞ্জাব, সিকিম ও তেলেঙ্গানার জন্য ১,৩৯৩ কোটি ৮৩ লক্ষ টাকা মঞ্জুর করেছে।
মূলধনী খাতে ব্যয়ের বহুস্তরীয় প্রভাব এবং কোভিড-১৯ মহামারীর দ্বিতীয় ঢেউয়ের প্রেক্ষিতে রাজ্যগুলিকে প্রয়োজনীয় সম্পদ যোগানোর বিষয়টিকে বিবেচনায় রেখে গত ২৯ এপ্রিল রাজ্যগুলিকে মূলধনী ব্যয়ে বিশেষ সহায়তা সংক্রান্ত কর্মসূচির সূচনা হয়। এই কর্মসূচির আওতায় ২০২১-২২ অর্থবর্ষে রাজ্য সরকারগুলিকে সুদ ছাড়াই ৫০ বছর মেয়াদি সর্বাধিক ১৫ হাজার কোটি টাকা বিশেষ ঋণ সহায়তা দেওয়া হচ্ছে।
এই কর্মসূচির তিনটি পর্যায় রয়েছে। প্রথম পর্যায়ে উত্তর-পূর্বাঞ্চলের আটটি রাজ্য সহ উত্তরাখণ্ড ও হিমাচল প্রদেশ – এই দুটি পার্বত্য রাজ্যকে নিয়ে আসা হয়েছে। উত্তর-পূর্বাঞ্চলের সাতটি রাজ্যকে ২০০ কোটি টাকা করে এবং আসাম, হিমাচল প্রদেশ ও উত্তরাখণ্ডকে ৪০০ কোটি টাকা করে দেওয়া হয়েছে। কর্মসূচির দ্বিতীয় পর্বে সেই সমস্ত রাজ্যগুলিকে নিয়ে আসা হয়েছে যেগুলি প্রথম পর্বে বাদ পড়েছিল। এই রাজ্যগুলিকে ২০২১-২২-এ পঞ্চদশ অর্থ কমিশনের প্রস্তাব অনুযায়ী ৭,৪০০ কোটি টাকা দেওয়ার প্রস্তাব রয়েছে।
কর্মসূচির তৃতীয় পর্যায়ে রাজ্যের অধীন রাষ্ট্রায়ত্ত সংস্থাগুলির বেসরকারিকরণ / বিলগ্নিকরণের পাশাপাশি এই সংস্থাগুলির সম্পদের আধুনিকীকরণ জন্য উৎসাহ ভাতা দেওয়া হচ্ছে। কর্মসূচির প্রথম বা দ্বিতীয় পর্যায়ে বরাদ্দকৃত অর্থের অতিরিক্ত হিসেবে এজন্য রাজ্যগুলিকে তহবিল যোগান দেওয়া হবে। নির্দিষ্ট করে বরাদ্দের পরিমাণ স্থির হয়নি কারণ যে যে রাজ্য প্রথমে প্রস্তাব পাঠাবে, অগ্রাধিকারের ভিত্তিতে তাদের তহবিল মঞ্জুর করা হবে। উল্লেখ করা যেতে পারে, কেন্দ্রীয় অর্থ মন্ত্রক গত অর্থবর্ষে মূলধনী ব্যয়ের জন্য রাজ্যগুলিকে বিশেষ সহায়তা কর্মসূচির সূচনা করে। কর্মসূচির আওতায় ব্যয়বরাদ্দ দপ্তর ২৭টি রাজ্যের জন্য ১১,৯১১ কোটি ৭৯ লক্ষ টাকা মূলধনী খাতে ব্যয়ের প্রস্তাব দেয়। ২০২০-২১-এ রাজ্যগুলিকে ১১,৮৩০ কোটি ২৯ লক্ষ টাকা দেওয়া হয়েছে।
CG/BD/DM/
(Visitor Counter : 164
নুপী অমসুং অঙাংশিংগী চাউখৎ থৌরাং মন্ত্রালয়
'প্রিভেন্সন ওফ ত্রাফিক্কিং ওফ ৱুমেন এন্দ চীলদ্রেন' অমদি 'সেক্সুএল হরাসমেন্ত ওফ ৱুমেন এত ৱর্কপ্লেস এক্ত, ২০১৩' গী মতাঙদা নুপীশিংগী ওইবা ওনলাইন ত্রেনিং প্রোগ্রাম মোহালীদা লৈবা এন.আই.পি.সি.সি.দি. রীজনেল সেন্তরদা পাঙথোকখ্রে
এন.আই.পি.সি.সি.দি.না 'প্রোতেক্তিং চীলদ্রেন ফ্রোম ওনলাইন এব্যুজ' হায়বা হীরমদা দি.আই.ই.তি.দা লৈরিবা এস.সি.ই.আর.তি.গী ইদুকেতরশিংগী ওইবা ৱর্কসোপ পাঙথোকখ্রে
'প্রিভেন্সন ওফ ত্রাফিক্কিং ওফ ৱুমেন এন্দ চীলদ্রেন' গী মতাঙদা অঙ্গনৱাদী সর্ভিস স্কীমগী ওফিসিএলশিংগী ওইবা ওনলাইন ত্রেনিং প্রোগ্রাম মোহালীদা লৈবা এন.আই.পি.সি.সি.দি. রীজনেল সেন্তরদা মে ২৩ দগী ২৪, ২০২৩ ফাওবা পাঙথোকখ্রে। 'সেক্সুএল হরাসমেন্ত ওফ ৱুমেন এত ৱর্কপ্লেস এক্ত, ২০১৩' হায়বসিদা স্কুল প্রিন্সিপালশিং অমদি ইন্তরনেল কম্মিতীগী মেম্বরশিংগী ওইবা অতোপ্পা ওনলাইন ত্রেনিং প্রোগ্রাম অমসি মে ৩৫, ২০২৩দা মোহালীগী এন.আই.পি.সি.সি.দি. রীজনেল সেন্তরদা পাঙথোকখি। পুন্না মীওই ৬২না থৌরমদুদা শরুক য়াখি।
অঙাংশিংবু সাইবরক্রাইমদগী ঙাকথোক্নবগী কেম্পেনগী মখাদা দি.আই.ই.তি.দা লৈরিবা এস.সি.ই.আর.তি.গী ইদুকেতরশিংগী ওইবা ৱর্কসোপ অমসু মে ২২-২৪, ২০২৩দা এন.আই.পি.সি.সি.দি., নই দিল্লীদা পাঙথোকখি। ওজা ৬১না ৱর্কসোপ অদুদা শরুক য়াখি।
জে.জে. এক্ত অমদি রুল্স এন্দ এদোপ্সন রিগুলেসন্স, অমদি পোকসো এক্ত, ২০১২কী মতাঙদা ওনলাইন ত্রেনিং প্রোগ্রাম অমদি ওরিএন্তেসন ৱর্কসোপসু রিজনেল সেন্তর গুৱাহাতী অমদি রিজনেল সেন্তর বেঙ্গলুরুদা মথং শিৎনা পাঙথোকখি।
রেলমন্ত্রক
ভারতীয় রেল ১ এপ্রিল থেকে ১১ এপ্রিল পর্যন্ত রেলপথে ১.৯ লক্ষ ওয়াগন কয়লা এবং ১৩,০০০ ওয়াগনেরও বেশি পেট্রোলিয়াম জাত পণ্য পরিবহন করেছে
নতুন দিল্লি, ১২ এপ্রিল, ২০২০
কোভিড-১৯-এর কারণে লকডাউনের সময় ভারতীয় রেল পরিকাঠামো ক্ষেত্রে সরবরাহ অব্যাহত রেখেছে।
ভারতীয় রেল ১ এপ্রিল থেকে ১১ এপ্রিল পর্যন্ত বিগত ১১ দিনের মধ্যে, রেলপথে ১৯২১৬৫ ওয়াগন কয়লা এবং ১৩২৭৬ ওয়াগন পেট্রোলিয়াম জাত পণ্য সরবরাহ করেছে। এক একটি ওয়াগনে ৫৮-৬০ টন পণ্য ছিল।
রেলপথের মাধ্যমে বিদ্যুৎ, পরিবহন ও পরিকাঠামো সহ অন্যান্য প্রয়োজনীয় ক্ষেত্রে পণ্য সরবরাহ অব্যাহত রাখতে রেল মন্ত্রক জরুরী ভিত্তিতে মাল গাড়ি নিয়ন্ত্রণ কেন্দ্র পরিচালনা করছে। এমনকি পণ্য সরবরাহে যে কোনও সমস্যা দেখা দিলে তা কার্যকর সমাধানের জন্য ভারতীয় রেল ও স্বরাষ্ট্র মন্ত্রক, সংশ্লিষ্ট রাজ্য সরকারগুলির সাথে যোগাযোগ রেখে চলেছে।
(CG/SS